Presuda Općeg suda od 29. siječnja 2025. – Atusa Grupo Empresarial/EUIPO – Hans Sasserath (SYC)
(predmet T-21/24)1
„Žig Europske unije – Postupak povodom prigovora – Prijava figurativnog žiga Europske unije SYC – Međunarodna registracija ranijeg verbalnog žiga SYR – Relativni razlog za odbijanje – Vjerojatnost dovođenja u zabludu – Članak 8. stavak 1. točka (b) Uredbe (EU) 2017/1001”
Jezik postupka: engleski
Stranke
Tužitelj: Atusa Grupo Empresarial, SA (Salvatierra, Španjolska) (zastupnik: J. L. Rivas Zurdo, odvjetnik)
Tuženik: Ured Europske unije za intelektualno vlasništvo (zastupnik: A. Ringelhann, agent)
Druga stranka u postupku pred žalbenim vijećem EUIPO-a, intervenijent u postupku pred Općim sudom: Hans Sasserath GmbH & Co. KG (Korschenbroich, Njemačka) (zastupnici: C. Onken i L. Bieber, odvjetnice)
Predmet
Tužbom podnesenom na temelju članka 263. UFEU-a tužitelj traži poništenje odluke četvrtog žalbenog vijeća Ureda Europske unije za intelektualno vlasništvo (EUIPO) od 2. studenoga 2023. (predmet R 452/2023-4).
Izreka
Tužba se odbija.
Društvo Atusa Grupo Empresarial, SA snosit će vlastite troškove, kao i troškove društva Hans Sasserath GmbH & Co. KG.
Ured Europske unije za intelektualno vlasništvo (EUIPO) snosit će vlastite troškove.
____________
1     SL C/2024./1559, C, 26. 2. 2024.